**Ministru kabineta noteikumu projekta**

 **“Grozījumi Ministru kabineta 2016. gada 7. jūnija noteikumos Nr. 353 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 7. jūnija noteikumos Nr. 353 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai” (turpmāk ‑ Noteikumu projekts) izstrādāts pēc Vides aizsardzības un reģionālās attīstības ministrijas (turpmāk – Ministrija) iniciatīvas, lai Latvijas normatīvajā regulējumā ienestu Eiropas Savienības (turpmāk – ES) normatīvā regulējuma izmaiņas, precizējot atsauci uz Komisijas 2013. gada 18. decembra Regulas (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – Regula Nr. 1408/2013) 3. panta 3.a punktu.Ministru kabineta 2019. gada 13. septembra ārkārtas sēdes protokola Nr. 41 1§ 20. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Spēkā esošo Ministru kabineta 2016. gada 7. jūnija noteikumu Nr. 353 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai” (turpmāk – MK noteikumi Nr. 353) 39.2. apakšpunkts noteic, ka atbalstu pretendentam piešķir, ievērojot Komisijas 2013. gada 18. decembra Regulas (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē 3. panta 2. punktā noteikto *de minimis* atbalsta apmēru (turpmāk – Regula Nr. 1408/2013).Savukārt, 2019. gada 14. martā stājās spēkā Regula Nr. 2019/316, kas paredz grozījumus Regulas Nr. 1408/2013 3. pantā, to izsakot jaunā redakcijā, kas secīgi noteic, ka:1. Kopējais *de minimis* atbalsts, ko viena ES dalībvalsts piešķīrusi vienam vienotam uzņēmumam, jebkurā trīs fiskālo gadu periodā nepārsniedz **20 000 *euro***.2. Atkāpjoties no Regulas Nr. 2019/316 2. un 3. punktā noteiktajam robežslieksnim, ES dalībvalsts var nolemt, ka vienam vienotam uzņēmumam piešķirtā *de minimis* atbalsta kopējā summa jebkurā trīs fiskālo gadu periodā nepārsniedz **25 000 *euro*** un ka piešķirtais *de minimis* atbalsta kopējais kumulatīvais apjoms jebkurā trīs fiskālo gadu periodā nepārsniedz Regulas Nr. 1408/2013 II pielikumā noteikto valsts maksimālo apjomu, ievērojot šādus nosacījumus:a) attiecībā uz atbalsta pasākumiem, kas dod labumu tikai vienai produktu nozarei, kopējā piešķirtā kumulatīvā atbalsta summa jebkurā trīs fiskālo gadu periodā nepārsniedz Regulas Nr. 1408/2013 2. panta 4. punktā noteikto nozares maksimālo apjomu;b) saskaņā ar Regulas Nr. 1408/2013 6. panta 2. punktu ES dalībvalsts ir izveidojusi valsts centrālo reģistru.Ņemot vērā Valsts sekretāru 2019.gada 4. jūlija sanāksmē izsludināto Ministru kabineta noteikumu projektu “Grozījums Ministru kabineta 2018. gada 21. novembra noteikumos Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”” (VSS-620), Latvija ir izvēlējusies izmantot regulas 1408/2013 3. panta 3.a punktā paredzēto rīcības brīvību noteikt, ka vienam vienotam uzņēmumam piešķirtā *de minimis* atbalsta kopējā summa jebkurā trīs fiskālo gadu periodā nepārsniedz 25 000 *euro*. Līdz ar to Noteikumu projektā tiek iekļauta atsauce uz regulas Nr. 1408/2013 3. panta 3.a punktu.Dabas aizsardzības pārvaldei, pieņemot lēmumu par kompensācijas piešķiršanu, jāpārbauda, vai kompensācijas apmērs nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz regulas Nr. 1408/2013 3. panta 3.a punktā (saimnieciskās darbības veicējiem, kuri nodarbojas ar lauksaimniecības produktu primāro ražošanu) noteikto maksimālo *de minimis* apmēru, proti, 25 000 *euro*.Pamatojoties uz Ministru kabineta 2019. gada 13. septembra ārkārtas sēdes protokola Nr. 41 1§ 20. punktā noteikto, ka valsts budžeta izdevumi, kas tieši saistīti ar minimālo algu, ar 2020.gada 1. janvāri netiek piesaistīti minimālās algas apmēram, noteikumu projekta 1. punktā tiek noteikts, ka nosakot zaudējumu apmēru par putnu sugu un ūdru nodarītajiem postījumiem tiek ņemts vērā 2019. gada minimālās mēnešalgas apmērs: 430 *euro.*  |
| 3. | Projekta izstrādē iesaistītās institūcijas un publikas personas kapitālsabiedrības | Ministrija, Dabas aizsardzības pārvalde. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar tos zemes īpašniekus vai lietotājus, kuru darbība augkopības nozarē var tikt ietekmēta no īpaši aizsargājamo nemedījamo sugu un migrējošo sugu dzīvnieku būtiskiem postījumiem. |
| 2. | Tiesiskā regulējuma ietekme uz tautsaimniecību un administratīvo slogu | Kompensāciju izmaksa par īpaši aizsargājamo nemedījamo un migrējošo sugu dzīvnieku nodarītajiem postījumiem pozitīvi ietekmēs tautsaimniecību. Preventīvu aizsardzības pasākumu veikšana var būtiski mazināt vai vispār novērst potenciālos zaudējumus.Dabas aizsardzības pārvaldei noteikumu projektā noteiktās izmaiņas neradīs papildu administratīvo slogu un papildu administratīvās izmaksas. |
| 3. | Administratīvo izmaksu monetārs novērtējums | Novērtējums nav veikts, jo izmaiņas neskars administratīvās izmaksas. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas normas, kas nodrošina Komisijas regulas Nr. 1408/2013 prasību izpildi nacionālā līmenī. Eiropas Komisijas Oficiālais vēstnesis (Eiropas Savienības Oficiālais Vēstnesis, 2013. gada 24. decembris, Nr. L 352). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | 2019. gada 14. martā stājās spēkā Regula Nr. 2019/316, kas paredz grozījumus Regulas Nr. 1408/2013 3. pantā nosakot, ka vienam vienotam uzņēmumam piešķirtā *de minimis* atbalsta kopējā summa jebkurā trīs fiskālo gadu periodā nepārsniedz 25 000 *euro.* |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2013. gada 18. decembra(ES) Regula Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1408/2013 3. panta 3.a punkts. | Noteikumu projekta 39.2. apakšpunkts.  | Tiesību norma ieviesta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? |  Noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem |  Noteikumu projekts šo jomu neskar. |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība noteikumu projekta izstrādē netiek piemērota. Noteikumu projekts un tā anotācija pēc tā izsludināšanas Valsts sekretāru sanāksmē publiski pieejami Ministru kabineta tīmekļvietnē – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Noteikumu projekts un tā anotācija publicēta Ministrijas tīmekļvietnē 2019. gada 25. jūnijā:[www.varam.gov.lv](http://www.varam.gov.lv) . |
| 3. | Sabiedrības līdzdalības rezultāti | Netika saņemti iebildumi vai priekšlikumi. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv). |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Ministrija, Dabas aizsardzības pārvalde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus. Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un reģionālās

attīstības ministrs

 Juris Pūce

Teša 67026572

Linda.Tesa@varam.gov.lv